cyanic-selkie/wikianc huggingface dataset:
A̱nya̱nyiat a̱da̱ngka̱li
A̱nya̱nyiat a̱da̱ngka̱li (Ipomoea batatas, á̱ghyang á̱niet nyia̱ a̱tsak swang a̱lyiat Tyap wu wa yet a̱runguna) a̱ li nang a̱cyi a̱ni.
Aliko Dangote
Aliko Dangote GCON (á̱ byin nggu a̱tuk 10 mi̱ Zwat Nyaai a̱lyia̱ 1957) yet a̱tyunzwa ma̱ng a̱gwak a̱bwuang wa. A̱ yet a̱tyu Naijeriya wa. A̱mgba̱m Afrika, a̱ghyang a̱niet bu byia̱ tangka̱i kurum ma̱ng zwa gu byia̱ a̱ni bah. Dangote wa yet a̱tyukpaat ma̱ng a̱kpangcuk ma̱ng a̱gba̱ndang a̱kwak a̱son Dangote Group, susot a̱ka̱vwuonyia̱-nkyang ji̱ swak ma̱ng shi di̱ fam Afrika Jenshyung, mi̱ di̱ yong huni. Ca̱caat ma̱ng zop Forbes ma̱ng Bloomberg Billionaires Index, á̱ dam nyia̱ a̱ byia̱ kurum ma̱ng zwá ji̱ bai biliyon $MA̱19.6 mi̱ da̱ a̱tuk 20 Zwat A̱ni̱nai 2022, si̱ ku tyia̱ gu yet a̱tyu a̱ byia̱ zwa a̱swak mami Afrika, a̱tyodyundyung kwa a̱ byia̱ zwa a̱swak a̱ni ma̱ng a̱tyu 75 a̱ byia̱ zwa a̱swak mi̱ swanta hu.
A̱nwuat a̱tyubishyi
thumb|300px|Ghwang ku tyai si̱sak nang a̱nwuat a̱tyubishyi ka nfa̱k a̱ni ma̱ng cong ca̱caat zwa nkyangmami nka
A̱nwuat ka (á̱kpa: Nwunwuat hu) yet kun hwa ku ghwut neet a̱bwonu a̱tyubishyi a̱ni di̱n jen ntywei, mai, bwom ku lyiat.
A̱nyeang
Á̱kpa: A̱yaanyiang - Ka̱ a̱nietbyin byia nman (á̱fai) ba̱ byia̱ á̱nyuuk a̱ni, á̱nyuuk ba yet A̱yaanyiang a̱nietbyin mbyibya.
A̱ntati̱ka
A̱byin A̱ntati̱ka (Shong: Antarctica /ænˈtɑːrtᵻkə/ ku /ænˈtɑːrktᵻkə/) kya yet vam-a̱byin swanta ku swak nshyia̱ fam a̱tak nhu hu a̱ni. Kikya ba̱ng Tsuung A̱tak swanta ji, ka̱ si̱ shyia̱ di̱ fam Á̱kum A̰la̱u A̱tak A̱ntati̱ka hu, Kyai A̱sa̱khwot A̱tak hu si̱ keang kpa̱mkpaan a̱mgba̱m fam a̱tak A̱kat A̱ntati̱ka wu. Ma̱ng shi kyai a̱byin kilomita a̱ma̱ntanaai 14,200,000 (met a̱ma̱ntanaai 5,500,000), kikya yet vam-a̱byin fwuon hu ku swak mi̱ shi a̱ni ka̱ si̱ yet a̱ka̱feang shi vam-a̱byin A̱strelya. Kikya ka yet, ma̱ zan, vam-a̱byin nang á̱niet nwai nshyia̱ ba̱t a̱ni, ma̱ng kpa̱mkpaan á̱niet 5,000 di̱n jen a̱kwa̰i ma̱ng kpa̱mkpaan á̱niet 1,000 di̱n jen a̱won. Kpa̱mkpaan ma̱ng 98% A̱ntati̱ka shyia̱ a̰ta̱fa taan ku shyia̱ tyan a̱ka̱wa̱tyia̱ kilomita 1.9 (met 1.2; a̱ti̱tak 6,200) mi̱ shi tsuung, zang hwa si̱ ngaat ku si̱ teak ma̱ a̱mgba̱m A̱khwot Á̱ni̱niak McMurdo wu ma̱ng fam a̱za Li̱m-a̱byin A̱ntati̱ka hu di̱ tityak.
thumb|Ta̱si̱la vam-a̱byin A̱ntati̱ka
Ji̱p
thumb|Ji̱p a̱sa̱khwot mbyin (Synoicus ypsilophorus)
Ji̱p yet tsuung a̱lyoot ja da̱ a̱di̱di̱t nce a̱ka̱man nang á̱ tung á̱ mat di̱ tak ti̱tak Galliformes hu a̱ni.
Ya̱fang
A̱ka̱man
Sot-nta̱m Gbi̱ngban Swanta
thumb|A̱lama Sot-nta̱m Gbi̱ngban Swanta
thumb|A̱lama a̱bwuang Sot-nta̱m Gbi̱ngban Swanta
Sot-nta̱m Gbi̱ngban Swanta (di̱n Shong: World Health Organization WHO) yet ofit-nta̱m Muná̱pyia̱ Bibyin Swanta wu wa nang á̱ ku khap á̱ si̱ sak a̱ni mat gbi̱ngban (cetvam) á̱niet swanta hu. Cam WHO hu nang á̱ ku kpa a̱ni tak a̱tsak jat sot jini nang "shyiat a̱mgba̱m á̱niet si̱ ku swak shi hu lan a̱ni, vak cok a̱tan gbi̱ngban". Tyantung nji shyia̱ a̱keang Geneva kya ma̱ a̱byin Shwit, ji̱ si̱ byia̱ a̱yaaofit nfam a̱byin a̱taa ma̱ng a̱yaaofit kyai nta̱m 150 da̱ a̱ka̱vwuo ma̱ a̱di̱di̱t mami a̱mgba̱m swanta hu.
Ya̱fang
Sot-nta̱m_Gbi̱ngban_Swanta
A̱nyung
thumb|right|200px|A̱gba̱ndang zeam a̱ tyai a̱nyunyung nggu ba
A̱nyung ka (á̱kpa: a̱nyunyung ba) yet kap vam hwa ku shyia̱ ma̱ a̱nu a̱ni. A̱nyung kya ka̱ á̱ doot á̱ mmap kyang. A̱nyunyung bibya á̱ ngya nkyayak na. A̱nyunyung nyám yet mba di̱ sam nkyayak na̱ shyit a̱ni.
Bibyin Nta Bi̱ri̱ti̱n
A̱bwom a̱byin: "God Save the Queen" ("A̱gwaza Kup A̱yang-a̱byintyok wu")
Bibyin Nta Bi̱ri̱ti̱n, BNB hu (Shong: British Overseas Territories, BOTs), á̱ ka ngyei Bibyin Nta Muna̱pyia̱ A̱byintyok hu (Shong: United Kingdom Overseas Territories, UKOTs) a̱ni, shyia̱ bibyin-ta̱yuk swak ma̱ng a̱naai hwa ku fwuop ma̱ng Muna̱pyia̱ A̱byintyok hu di̱n vak cam a̱byin ma̱ng nkhang. Huhwa si̱ yet nkap A̱byintyokshan Bi̱ri̱ti̱n ngaan na na̱ bwat a̱ni a̱wot si̱ nwai yet kap Muna̱pyia̱ A̱byintyok hu ma̱ng a̱pyia̱ nhu.
Pa̱la̱sti̱n (a̱byin)
A̱byin Pa̱la̱sti̱n (La̱ra̱ba: فلسطين, Filasṭīn; Shong: Palestine), á̱ lyen ma̱ng a̱lyoot a̱gwomna̱ti ka nang A̱si̱tet Pa̱la̱sti̱n (La̱ra̱ba: دولة فلسطين, Dawlat Filasṭīn; Shong: State of Palestine) ma̱ a̱nu Muná̱pyia̱ Bibyin Swanta hu ma̱ng susot njhyáng, yet a̱sa̱t a̱byin kya nang á̱ ku la̱p a̱nu á̱ na nwuak a̱ni di̱ fam a̱byin Jenshyung A̱siya hu nang Sot-nta̱m Tyei Pa̱la̱sti̱n Sa̱t (STPS) (ku Palestine Liberation Organization (PLO)) ji js nyia̱ tyok tazwa nkaa, a̱wot ji̱ bu yong nyia̱ nfam a̱byin Khwong Jenshyung ma̱ng Tyiang-a̱byin Gaza na yet si̱ nji nia a̱wot a̱keang Urusha̱lima si̱ ka ngyet a̱keangtung á̱zanson nji ka; da̱ a̱kwonu a̱kya, ma̱ a̱tsak a̱lyiat, di̱n kap di̱n kap hwa ji̱ nyia̱ tyok tazwa "bibyin a̱ka̱wa̱tyia̱ a̱sa̱khwot" 167 hu ku shyia̱ di̱ fam Khwong Jenshyung hu, ma̱nang Gaza shyia̱ tazwa tyok a̱fi̱p nji wa nang á̱ ngyei Hamat a̱ni. Neet ma̱ a̱lyia̱ 1948, bibyin ghyáng hwa nyia̱ tyok tazwa a̱mgba̱m kyai a̱byin nang A̱si̱tet Pa̱la̱sti̱n wu yong nyia̱ nggu wa byia̱ nhu, di̱ ntsa hu, a̱byin Ma̱sa̱r (Tyiang-a̱byin Gaza) ma̱ng a̱byin Urdun (Khwong Jenshyung) ma̱ng a̱byin Isi̱rela lilyim Zwang Mmam A̱taa ji ma̱ a̱lyia̱ 1967. A̱byin Pa̱la̱sti̱n byia̱ shi á̱niet 5,051,953 hwa mi̱ di̱ Zwat Sweang 2020, 121 mi̱ swanta hu.
Ya̱fang
Bibyin swanta Bibyin A̱siya Bibyin Jenshyung A̱siya
Kaswuo
thumb|Kaswuo Lekki, [[Legwot, Naijeriya]] Kaswuo yet a̱ka̱gbang, nang á̱niet tung á̱pyia̱mba da̱nian kwai ma̱ng lyiai nkyang, ma̱ng nyám ma̱ng nkyang njhyang.
Somalya
A̱byin Somalya (Somali: Soomaaliya, lyuut Osmaniya: 𐒈𐒝𐒑𐒛𐒐𐒘𐒕𐒖; La̱ra̱ba: الصومال‎, aṣ-Ṣūmāl; Shong: Somalia /səˈmɑːliə/), á̱ lyen ma̱ng a̱lyoot a̱gwomna̱ti nka nang Ri̱pobi̱lik Mundundung Somalya wu (Somali: Jamhuuriyadda Federaalka Soomaaliya; La̱ra̱ba: جمهورية الصومال الفيدرالية, Jumhūriyah as-Sūmāl al-Fīdirāliyah; Shong: Federal Republic of Somalia) a̱ni, yet a̱byin kya di̱ fam A̱ta̱m Afrika hu. Ka̱ byia̱ a̱gi̱gak ma̱ng bibyin Ityopya di̱ fam jenshyung hu, Ji̱buti di̱ fam a̱za-jenshyung hu, A̱ngam A̱sa̱khwot Aden di̱ fam a̱za hu, A̱gba̱ndang Kyai A̱sa̱khwot Ndiya di̱ fam a̱tyin hu, ma̱ng Kenya di̱ fam a̱tak-jenshyung hu. A̱byin Somalya kya byia̱ lang khwong kyai a̱sa̱khwot ku swak ma̱ng shi a̱swap mi̱ vam-a̱byin Afrika wu gba̱mgbam. Lili a̱byin hu yet si̱ pi̱lato hwa, a̱kpa̱kpai a̱byin ma̱ng bibyin shi a̱za. A̱vwuo ka li gba̱gbai a̱mgba̱m a̱lyia̱ ka, ma̱ng wun monsun di̱n jen jhyang mbeang za ji̱ nwai va nci̱ri̱ng a̱ni. A̱byin Somalya byia̱ á̱niet ba̱ shi tat kpa̱mkpaan ma̱ng miliyon 15, nang si̱ ku swak á̱niet miliyon a̱feang swan a̱keangtung nka ka̱ ka ngyet a̱gba̱ndang a̱keang a̱ swak ma̱ng shi nang á̱ ngyei Mogadishu a̱ni, a̱wot á̱ si̱ wa̱i a̱byin ka nang a̱byin Afrika ka̱ swak di̱ byia̱ nwap ma̱ng taada jhyiung mami a̱byin a̱nyiung a̱ni. Kpa̱mkpaan ma̱ng %85 á̱niet ba̱ swan a̱byin ka yet nwap Somali ja, á̱niet nang di̱n jen gbangbang ba̱ ku swan fam a̱za a̱byin hu hwa. Á̱kum a̱cyuang nnwap na si̱ fam á̱pyia̱ nna di̱ fam a̱tak a̱byin hu. Lilyem a̱gwomna̱ti a̱byin Somalya hwa yet Somali ma̱ng La̱ra̱ba. Á̱niet ma̱ a̱di̱di̱t ma̱ a̱byin ka yet Á̱kpaa̱pyia̱ bya, ma̱ a̱di̱di̱t mba Suni bya.
Ya̱fang
Bibyin_swanta Bibyin_Afrika Bibyin_A̱tyin_Afrika Bibyin_A̱ta̱m_Afrika
Kanai
Kanai (Kpat: Gora) yet di̱strik a̱ si̱ ka ngyet a̱lyoot a̱bakeang a̱ghyang mi̱ Sot A̱gwomna̱ti Mali Zangon Katab a̱si̱ a̱tak Si̱tet Ka̱duna, mi̱ Fam A̱ka̱wa̱tyia̱ a̱byin Naijeriya. Zunzwuo-ta̱m a̱vwuo ka yet 802139.
Ya̱fang
Sot a̱gwomna̱ti mali Zangon Katab A̱byintyok A̱tyap
Sot Á̱nietkhwi Katolika
197px|right|thumb|A̱bandang Cot katolika ma̱ng Ta̱cyia̱/Swanta. Sot Á̱nietkhwi Katolika ji, á̱ ka ngyei Sot Á̱nietkhwi Katolika Rom a̱ni, ja yet cod ku sot á̱nietkhwi Krista ji swak ma̱ng shi a̱ni, ma̱ng A̱katolika ba á̱ ku nyia̱ mba ba̱ptisman a̱ni ba̱ ba̱ng tat biliyon 1.3 mi̱ swanta hu a̱mgba̱m mi̱ di̱ a̱lyia̱ 2019. Nang kuntyin bibyin swanta ku swak kuzang di̱ khwop ma̱ng shi ku si̱ shyia̱ di̱ nnyia̱ ta̱m neet di̱n jen gbangbang a̱ni, ji̱ si̱ ka ntat song di̱ nkhang ma̱ng ya a̱son tat-a̱ghyi Fam Jenshyung hu. Sot á̱nietkhwi ji byia̱ susot á̱nietkhwi 24 á̱ ku khap á̱ sak a̱ni ma̱ng a̱yaadiyosi̱t 3,500 ma̱ng a̱yaapaci mi̱ swanta hu a̱mgba̱m. Paparoma wu, a̱nyan wa yet bishop Rom wu a̱ni, wa yet a̱kwak a̱son a̱yaapasto sot á̱nietkhwi ji. Cuk bishop Rom ji, nang á̱ ndyen nang A̱za̱za̱rak Nwuan wu, wa yet cet a̱ka̱wa̱tyia̱ ku nyia̱ tyok tazwa sot á̱nietkhwi ji. Vam hu ku kwak A̱za̱za̱rak Nwuan wu a̱son ka a̱ni, Kuriya Rom ji, byia̱ a̱ca̱cet a̱yaaofit nji mami A̱gba̱ndang A̱keang Vatikan wu, a̱da̱dei tamm a̱byin a̱ghyang mami Rom, mi̱ zang wa Paparoma wa yet A̱kwak A̱son A̱byin wu.
Khwikristi
Lyulyoot sí̱tet Naijeriya di̱n vak shi á̱niet
Lyulyoot sí̱tet swak ntat ma̱ng a̱taa si̱ Naijeriya a̱hwa á̱ fang tatak kani, á̱ fang nhu á̱ si̱ sak ca̱caat ma̱ng shi á̱nietbishyi ba̱ byia̱ a̱ni neet di̱n tyan shi á̱nietbishyi a̱lyia̱ 2022 ji ja, mbeang tyan shi á̱nietbishyi 2016, nang Ofit Lung Lulung A̱byin wu ku shei a̱ni.
A̱pashi̱tun
A̱pashi̱tun ba (Pashi̱to: پښتانه, Pəx̌tānə́; ku A̱patan (neet Hindi: पठान, Paṭhān), á̱ ku lyen neet di̱n jen gbangbang nang A̱fgan ba a̱ni, yet nwap Iran ja ku neet A̱ka̱wa̱tyia̱ ma̱ng A̱tak A̱siya.
thumb|Á̱tyok A̱pashi̱tun ma̱ A̱tak [[A̱fganistan]]
A̱ka̱fwuop nta
Nnwap_A̱siya Nnwap_swanta
Jhyuo (a̱lyem)
Jhyuo (Jhyuo: Jju, Kpat: "Kaje" ku "Kache") ja yet a̱lyem A̱jhyuo ba mi̱ Si̱tet Ka̱duna di̱ fam a̱ka̱wa̱tyia̱ Naijeriya. Mi̱ di̱ a̱lyia̱ 1988, á̱ shyia̱ nang á̱niet ba̱ lyiat Jhyuo tat kpa̱mkpaan ma̱ng 300,000. Si̱sak ma̱ng Blench (2008), Jhyo — zang ja byia̱ á̱niet lyiat a̱ swak a̱ni—ndi á ngyei tangka̱i Tyap ghyang hwa a̱ni (shimba á̱niet ba̱ lyiat njii vwuon di̱ nwap).
Yai
A̱jhyuo ba lyiat Jhyuo ji̱ yet a̱lyem a̱son mba ka mi̱ Susot A̱gwomna̱ti Mali Zangon Kataf, Jemaa, Kaciya, Watyap ma̱ng Ka̱duna A̱tak á̱si̱ Si̱tet Ka̱duna. Á̱ bu lyiat jii mi̱ bibyin ku shyia̱ kpa̱mkpaan nang si̱ A̱tyap, Fantswam, A̱gwoot, A̱daa, A̱byin Á̱nietswaywan, ma̱ng a̱ka̱vwuo á̱ghyang na̱ byia̱ a̱meang ma̱ng a̱nka, nang a̱lyem a̱feang ke a̱tat a̱ni.
A̱paiwan
thumb|A̱tyopaiwan a̱ tsot zunzwu zwua̱i nang á̱ nyia̱ ma̱ng a̱shya̱ a̱ni.
A̱paiwan ba (Caina: 排灣族, Paiwan: Páiwānzú) yet a̱ka̱ka̱rak á̱niet Taiwan a̱ghyang bya. Ba̱ lyiat ma̱ng a̱lyem nang á̱ ka ngyei Paiwan a̱ni. Ma̱ a̱lyia̱ 2014, shi A̱paiwan hu yet 96,334 hwa. Si̱ huni si̱ shyia̱ kpa̱mkpaan ma̱ng 17.8% a̱mgba̱m shi á̱niet a̱byin Taiwan hu, ba̱ si̱ yet nwap a̱feang ji̱ swak ma̱ng shi á̱niet mami Taiwan.
Ya̱fang
A̱kat a̱pyia̱
Pa̱takwot
Pa̱takwot (Shong Kaswuo: Po-ta-kot, Shong: Port Harcourt) wa yet a̱gba̱ndang a̱keang a̱ nswak mi̱ Si̱tet Rivat, Naijeriya. Nggu wa yet a̱gba̱ndang a̱keang á̱ nsak a̱fwuon nkhwi Legwot, Ka̱na̱u, Ibadan ma̱ng A̱gba̱ndang A̱keang Bini mami Naijeriya. A̱ shyia̱ ma̱ng vak A̱ghyui Boni mami Da̱li̱ta a̱ghyui Nija. Ma̱ a̱lyia̱ 2016, Pa̱takwot ku byia̱ á̱niet 1,865,000, si̱ ku 1,382,592 ma̱ a̱lyia̱ 2006.
Ka̱ciya
Ka̱ciya (Adara: Akhwee) Sot A̱gwomna̱ti Mali ja di̱ fam a̱tak Si̱tet Ka̱duna, Naijeriya.
Bi
thumb|Bi jhyang ji̱ ku kwop a̱ni (Cimex lectularius)
Big Brother Naija
Big Brother Naija, á̱ za̱ ku ngyei Big Brother Nigeria a̱ni, a̱ yet ce a̱ka̱nan TV hwa mi̱ Naijeriya nang á̱ nyia̱ kuzang a̱lyia̱ ani.
Bi
Bi ji (á̱kpa: bí ji) yet a̱da̱dei nyam wa, a̱ li nang a̱ga̱swan a̱ni. Mi̱ bí ja yet á̱ga̱swan ba̱ ku sa nnyuai á̱ kwak a̱sok a̱tyubishyi.
Belarut
A̱byin Belarut, (a̱lyem Belarut ma̱ng Roshiya: Беларусь, yei Belarut: /bʲɛlaˈrusʲ/, yei Roshiya: /bʲɪlɐˈrusʲ/; Shong: Belarus /ˌbɛləˈruːs/; á̱ ku ngyei a̱wot á̱ ni̱ ka ngyei Byeloroshiya, neet a̱lyem Roshiya Белоруссия Byelorussiya), á̱ lyen ma̱ng a̱lyoot a̱gwomna̱ti ka nang Ri̱pobi̱lik Belarut wu (a̱lyem Belarut: Рэспубліка Беларусь, Ryespublika Byelarus; Roshiya: Республика Беларусь, Respublika Byelarus; Shong: Republic of Belarus), yet a̱byin kya nang bibyin ghyáng keang di̱ tityak a̱ni di̱ fam a̱byin A̱tyin Yurop. Ka̱ byia̱ a̱gi̱gak ma̱ng bibyin Roshiya di̱ fam a̱za-a̱tyin hu, Yukren di̱ fam a̱tak hu, Polan di̱ fam jenshyung hu, ma̱ng Lituweniya a mbeang Latviya di̱ fam a̱za-jenshyung hu. Ka̱ kup shi kyai a̱byin kilomita a̱ma̱ntanaai 207,600 (met a̱ma̱ntanaai 80,200) ma̱ng shi á̱niet miliyon 9.3. A̱byin Belarut kya yet 13 ma̱ng shi kyai a̱byin ma̱ng 20 ma̱ng shi á̱niet mami Yurop. Á̱ ka̱u a̱byin ka di̱ nfam a̱byin a̱natat hwa. A̱keang Minsi̱k kya si̱ yet a̱keangtung nka ka ma̱ng a̱gba̱ndang a̱keang a̱ swak ma̱ng shi ma̱ a̱byin ka.
Ya̱fang
Bibyin swanta Bibyin Yurop Bibyin A̱tyin Yurop
Pa̱la̱u
A̱byin Pa̱la̱u (Pa̱la̱u: Belau, Shong: Palau /pəˈlaʊ/), á̱ lyen ma̱ng a̱lyoot a̱gwomna̱ti ka nang Ri̱pobi̱lik Pa̱la̱u wu (Pa̱la̱u: Beluu er a Belau, Shong: Republic of Palau), a̱wot mi̱ nkhang gbangbang á̱ ku ngyei Bela̱u, Pa̱la̱wot ku Pelewu, yet a̱byin a̱ka̱wa̱tyia̱ a̱sa̱khwot kya di̱ fam jenshyung Pasi̱fi̱k hu. A̱byin ka byia̱ kpa̱mkpaan ma̱ng bibyin a̱ka̱wa̱tyia̱ a̱sa̱khwot 340 a̱wot ka̱ si̱ ka nfwuop a̱nyanyang fam jenshyung Bibyin A̱ka̱wa̱tyia̱ A̱sa̱khwot Karolin wu ma̱ng nkap A̱yaasi̱tet Mundundung Maikronisiya ba. Ka̱ byia̱ shi kyai a̱byin kilomita a̱ma̱ntanaai 466 (met a̱ma̱ntanaai 180) hwa. A̱byin a̱ka̱wa̱tyia̱ a̱sa̱khwot nka ka̱ swak ma̱ng shi á̱niet kya yet Koror, a̱vwuo ka nang a̱gba̱ndang a̱keang a̱ swak ma̱ng shi á̱niet wu nshyia̱ a̱ni. A̱keangtung nka ka, kikya yet a̱keang Nggerulmud ka̱ shyia̱ ma̱ a̱byin a̱ka̱wa̱tyia̱ a̱sa̱khwot hyia̱k ka nang á̱ ngyei Babeldawob a̱ni, mami A̱si̱tet Melekewok. A̱byin Pa̱la̱u byia̱ a̱gi̱gak a̱sa̱khwot ma̱ng á̱sa̱khwot bibyin ma̱ a̱di̱di̱t di̱ fam a̱za hu, bibyin Maikronisiya di̱ fam a̱tyin hu, Ndonisiya di̱ fam a̱tak hu, a mbeang Filipin di̱ fam a̱za-jenshyung hu.
Ya̱fang
Bibyin swanta Bibyin Osheniya
A̱sham Nkhang
A̱sham Nkhang ka (á̱kpa: A̱ka̱sham Nkhang na) fa:
Ya̱fang
Khwikristi
Gwoot (a̱balyem)
A̱lyem Gwoot (yei /gʷo:d/; Gwoot: Gwolog ku Gworog) yet a̱nyiung di̱ sot a̱balilyem nTyap á̱ lyiat di̱ fam a̱tak-a̱tyin Si̱tet Ka̱duna a̱ni, ma̱ a̱byin Naijeriya. Gwoot ji, jija yet a̱lyem ka nang A̱gwoot ba ba̱ swan a̱byin ka á̱ ngyei Gwoot ka lyiat a̱ni.
Fantswam (a̱balyem)
A̱lyem Fantswam yet a̱nyiung di̱ sot a̱balilyem nTyap á̱ lyiat di̱ fam a̱tak-a̱tyin Si̱tet Ka̱duna a̱ni, ma̱ a̱byin Naijeriya. Fantswam ji, jija yet a̱lyem ka nang A̱fantswam ba ba̱ swan a̱byin ka á̱ ngyei Fantswam ka lyiat a̱ni. Fantswam ji tai Gwoot ji̱ si̱ ka ntai Jhyuo a̱ swak kuzang a̱balyem di̱ sot a̱balilyem nTyap ji.
Kuut (a̱lyem)
Kuut (Kuut: Cèn Bèrom ku Berom) ja yet a̱lyem á̱ lyiat a̱ swak mi̱ Si̱tet Pi̱lato ma̱ a̱byin Naijeriya. A̱mgba̱m A̱kuut ba, kyiak neet mman na ba̱ng si̱ nat á̱tat a̱ghyi ba nyian ta̱m ma̱ng a̱lyem kani kuzangmam mami a̱baka̱keang na. Da̱ a̱kwonu a̱kya, A̱kuut ba shyia̱ di̱ shyei naat a̱ka̱keang nKpat. A̱cyuang a̱balilyem Cen ma̱ng Nincut hu bye yet lilyem vwuon. Kpa̱mkpaan ma̱ng á̱niet miliyon 1 (2010) bya lyiat da̱ a̱lyem kani.
Á̱ lyiat ma̱ng Kuut da̱ a̱gba̱ndang fam wa di̱ fam a̱tak a̱keang Nja̱t mi̱ Si̱tet Pi̱lato, Naijeriya.
Nkhang
A̱kuut ba ku byia̱ a̱meang ma̱ng Taada Nok ji, tat-a̱ghyi ku ku nshyia̰ kyiak neet da̱ a̱lyia̱ 200BC ba̱ng si̱ nat 1000AD. Da̱ a̱ka̱nyiung, á̱ fa a̱vwuonswat á̱niet ba̱ lyiat Kuut ka ka̱ yet a̱cyian Pi̱lato Nja̱t kikya ma̱ng fam hu ku shyia̱ ma̱ a̱tak a̱kpa̱kpai a̱byin Si̱tet Ka̱duna a̱ sang shi a̱za wu a̱ni.
A̱balilyem
Susot a̱balilyem Kuut ja ji:
A̱tografi
A̱tografi nKuut:
Á̱na̱nyiuk, Nyi Ta̱ngam
thumb|Pepa a̱bwom
"Á̱na̱nyiuk, Nyi Ta̱ngam" (Shong: Arise, O Compatriots) wa yet a̱bwom a̱byin Naijeriya ka. Á̱ san a̱bwom ka mbwak nfeang á̱ si̱ sak di̱ ngaan di̱ nce ndyia̱ 1970 na a̱wot kikya si̱ yet a̱bwom a̱feang a̱byin ka.
Nkhang
Á̱ san a̱bwom ka mbwak nfeang á̱ ba̱ng ma̱ a̱lyia̱ 1978 á̱ si̱si̱ weam a̱khwukhwop a̱bwom a̱byin a̱ghyang wu, "Zi̱ Dyep Ang, Naijeriya" (Shong: "Nigeria, We Hail Thee").
Swáng a̱lyiat ji yet mun mi̱mun swáng a̱lyiat ma̱ng khám a̱lyiat á̱ ku kyiak neet di̱ bubwom a̱fwuon ku laai lan nang á̱niet neap ma̱ a̱yangka̱nan lyuut a̱fai a̱bwom a̱byin nang á̱ ku nyia̱ a̱ni di̱n jen a̱ja. Á̱niettsotbyin Mmanshan Naijeriya ba nang Benedict E. Odiase (1934 - 2013) ku kwak a̱son a̱ni, bibya tung swáng a̱lyiat ji, ba̰ si̱ tsot a̱bwom ma̱ng a̱nji. Shimba nang ka̱ byia̱ a̱cyuang zwunzwuo sweang ja a̱ni, a̱bwom a̱son kikya nang á̱ ni̱ mbwom ma̱nyin di̱n jen ma̱ a̱di̱di̱t. Di̱n jen jhyang, á̱ ni̱ fang a̱da̱dei zwunzwuo a̱feang wu nang "Naai A̱byin" a̱ni. Á̱niet a̱fwuon bya ku lyuut swáng a̱lyiat A̱bwom A̱byin Naijeriya ji. Á̱niet a̱bya, bibya yet: P. O. Aderibigbe, John A. Ilechukwu, Dr. Sota Omoigui, Eme tim Akpan ma̱ng B. A. Ogunnaike.
La̱p a̱nu a̱byin
Á̱ ni̱ fang La̱p A̱nu A̱byin Naijeriya hu lilyim A̱bwom a̱byin Naijeriya ka. Felicia Adebola Adeyoyin wa lyuut nhu ma̱ a̱lyia̱ 1976.
A̱ka̱fwuop nta
Bubwom bibyin Afrika Bubwom Naijeriya A̱yaalama a̱byin Naijeriya Bubwom a̱byin nang á̱ tsot ma̱ng F mejo
Amerika A̱ka̱wa̱tyia̱
A̱byin Amerika A̱ka̱wa̱tyia̱ (Si̱pen: América Central, á̱ ngyei /aˈmeɾika senˈtɾal/, Centroamérica á̱ ngyei /sentɾoaˈmeɾika/; Shong: Central America) yet fam-a̱byin Amerika hwa. Ka̱ byia̱ a̱gi̱gak ma̱ng bibyin Mikziko di̱ fam a̱za hu, Kolombya di̱ fam a̱tak hu, Kyai A̱sa̱khwot Karibi hu di̱ fam a̱tyin hu, ma̱ng A̱gba̱ndang Kyai A̱sa̱khwot Pasi̱fi̱k wu di̱ fam jenshyung hu. A̱byin Amerika A̱ka̱wa̱tyia̱ nshyia̰ ma̰ng bibyin a̱natat huni hwa: Ba̱liz, Kosta Rika, El Sa̱lva̱do, Gwata̰mala, Hondurat, Nikaragwa, ma̱ng Pana̱ma. Á̱ ku tyan shi a̱mgba̱m á̱niet nhu dundung á̱ si̱si̱ nshyia̱ miliyon 44.53 (ma̱ a̱lyia̱ 2016).
thumb|Ta̱si̱la fam-a̱byin Amerika A̰ka̱wa̱tyia̰
A̱kuut
A̱kuut ba (Kuut: Berom), bibya yet nwap ji̱ byia̱ shi a̱ swak a̱ni mi̱ Si̱tet Pi̱lato, di̱ fam a̱ka̱wa̱tyia̱ Naijeriya. Ba̱ shyia̱ susot a̱gwomna̱ti mali, nang Nja̱t A̱za, Nja̱t A̱tak, Barkin Ladi (Gwol) ma̱ng Riyom, ba̱ si̱ mun shyia̱ susot a̱gwomna̱ti mali a̱tak Si̱tet Ka̱duna jhyang.
Amerika A̱ka̱wa̱tyia̱
A̱ka̱fwuop nta
Bibyin_swanta Bibyin_Amerika
A̱kuut
A̱kuut ba lyiat ma̱ng a̱lyem Kuut kya ka̱ shyia̱ di̱ sa Pi̱lato a̱si̱ Benuwe–Konggo ji ja ji̱ yet a̱bankwai a̱gba̱ndang Kwai a̱lyem Nija–Konggo a̱ni. Kuut ji nwai byia̱ a̱meang ma̱ng Kpat ji (ji̱ shyia̱ kwai Afro-Asiya ji a̱ni) ku lilyem Afro-Asiya ghyáng mi̱ Si̱tet Pi̱lato, ku yet Lilyem Caad a̱ni.
Amerika
thumb|A̱vwuo ka nang A̱byin Amerika nshyia̱ a̱ni mi̱ swanta
A̱byin Amerika ku nvam-a̱byin Amerika na, nang á̱ ka ngyei nna a̱mgba̱m Amerika a̱ni, yet kyai a̱byin hwa ku byia̱ nkap Amerika A̱za ma̱ng A̱tak. A̱byin Amerika kya kup shi kyai a̱byin ku swak da̱ Á̱kum-a̱la̱u fam Jenshyung Swanta ka a̱wot kikya si̱ yet Ta̱cya̱ A̱fai ka.
left|thumb|Ta̱si̱la kwai-nfwuo-á̱niet CIA ce ndyia̱ 1990 hu nang sot CIA ji ku ghwak a̱si̱ Amerika mi̱ Lambert azimuthal equal-area projection
A̱sa̱khwot
thumb|Ta a̱jojot a̱sa̱khwot thumb|A̱kpa̱u taan a̱sa̱khwot thumb|Á̱ni̱nian mi̱ kyai tswazwa swanta ba̱ ni̱ bwuak neet di̱ yet lywei si̱ nat a̱jojot a̱sa̱khwot ji̱ va nang za a̱ni
Amerika A̱tak
thumb|Ta̱si̱la vam-a̱byin Amerika A̱tak
A̱sa̱khwot
A̱sa̱khwot na (fomula kemikat H2O) yet a̱ngga kemikat wa a̱ sang swuan, a̱ li ma̱ wowot, á̱ si̱ mi̱n fa̱k di̱ niaat, a̱ nwai swam, a̱ si̱ nyia̱ kpa̱mkpaan sang li, a̱ si̱ yet a̱tsatsak kap nfam a̱sa̱khwot swanta ma̱ng kap a̱jojot nkyang mi̱ nvam a̱mgba̱m nkyang nswuan (mi̱ zang hu hwa a̱ maai byii̱k a̱ kyiai ma̱ng nkyang njhyang a̱ni) a̱ swak ma̱ng shi a̱ni. .
Amerika
Bwoi alyoot
Alyoot "amerika" si̱ ntsa rekwot wu neet di a̱lyia̱ 1507. A two-dimensional globe created by Martin Waldseemüller ka̱nda̱n di̱n ntsa rekwot wu. (A̱ ku khiya̱i lulyoot hu ming Amerigen) mbea̱ng Cosmographiae Introductio, mbea̱ng a̱tyu lyoot Matthias Ringmann, ya̱fa̱ng ming Amerika atak. kusi ta̱ba̱t neet di̱n Amerika aza si̱na̱t Amerika ata̱k Gerardus Mercator in 1538. "America" derives from Americus, the Latin version of Italian explorer Amerigo Vespucci's first name. The feminine form America accorded with the feminine names of Asia, Africa, and Europa.
Amerika A̱tak
A̱byin Amerika A̱tak yet vam-a̱byin hwa ku shyia̱ gba̱mgbam di̱ fam Á̱kum-a̱la̱u Jenshyung hu hwa a̱wot ku si̱ lan shyia̱ di̱ fam Á̱kum-a̱la̱u A̱tak hu hwa, ma̱ng a̱bada̱dei nkap di̱ fam Á̱kum-a̱la̱u A̱za hu. Á̱ si̱ maai ngwa̱i a̱byin ka nang a̱bavam-a̱byin a̱tak bibyin Amerika ka. Si̱sak nang á̱niet yei a̱lyoot Amerika A̱tak ka da̱ a̱kwonu nfam-a̱byin nghyang (nang Amerika Lati̱n ku Kon A̱tak) sii hyaat mi̱ ndyia̱ na̱ si̱ swak a̱ni mat shai shishai naat mbwuot kwai nfwuo á̱niet mi̱ fam-a̱byin hu (kidee ja yet, ta̱ngam a̱byin Brazil).
Amerika
A̱ka̱fwuop nta
Nvam-a̱byin_swanta Bibyin_Amerika
Amerika A̱tak
A̱ka̱fwuop nta
Nvam-a̱byin swanta Bibyin Amerika
A̱shun
A̱shun yet a̱tyiu a̱ bwuo ngwon-a̱nap a̱yin a̱ni. Ka̱ ngwon a̱nap a̱yin nat nyiyang, a̱tyiok wu yet a̱shun a ma̱ng a̱nietbyin ngwon ba.
Squid Game
thumb|A̱lama-a̱bwuang bibyin swanta a̱si̱ tak ti̱tak telvishon hu
Squid Game (Kworiya: 오징어 게임; RR: Ojing-eo Geim; ku fa Vwuo a̱gaga kyai a̱sa̱khwot ka̱ byia̱ a̱ti̱tak a̱ni̱nai) a̱ni, yet tak-ti̱tak ta̱li̱vishyon a̱kwa a̱ka̱bung ta̱cya̱ Kworiya A̱tak ghyang hwa nang á̱ tyai mi̱ Netflix nang Hwang Dong-hyuk mat a̱ni. Nggu Hwang wa ku lyuut a̱ si̱ ka ngyet a̱kwak a̱son fim wu ma̱ a̱mgba̱m a̱yaapisot a̱kubunyiung ba. Á̱ghyang á̱niet á̱ ku tyia̱ mami a̱ni, bibya yet Lee Jung-jae, Park Hae-soo, Wi Ha-joon, Jung Ho-yeon, O Yeong-su, Heo Sung-tae, Anupam Tripathi, ma̱ng Kim Joo-ryoung.
Wa̱i a̱lyiat
Á̱ yei Seong Gi-hun, a̱ yet a̱tyia̱ nggwon a̱nyiung a̱wot a̱ ku tyat nyeang hu ma̱ng a̱byii̱k nggu wu a̱ si̱ ma ngyet a̱tyuba̱ng á̱niet ta wa ma̱ng a̱tyucaca a̱ si̱ swan ma̱ng a̱yang nggu wu, nyia̱ a̱ bai a̱ vwuo mi̱ ce-nvwuo mman ghyang mat a̱ shyia̱ a̱wat ya a̱gba̱ndang kurum. Nang gu nshim yei hu a̱ni, á̱ si̱ ta̱wap nggu á̱ si̱ nat ndyo a̱kang a̱yin a̱vwuo a̱ si̱ shyia̱ a̱pyia̱ nggu mami á̱ghyang á̱nietnvwuo 455 a̱ni, a̱nyanyan bya shyia̱ ma̱ng a̱fi̱fa kurum vwuon a̱mgba̱m mba. Á̱ si̱ tyia̱ á̱nietnvwuo ba khwi a̱lyilyim a̱yaatoot tyong cung a̱wot á̱nietcok ba ba̱ khwi nkyangkup a̱ghyi ma̱ng a̱yaatoot a̱sa̱khwot a̱gurma ba̱ fi̱ri̱p a̱ni si̱ saai mba a̱ghyi kuzang jen. A̱wot A̱tyu A̱zanson a̱ kup a̱dyundyung kyangkup á̱ghyi ma̱ng a̱dyundyung a̱yaatoot nta̱m a̱nyiung si̱ shyia̱ di̱ nwuan nvwuo mba na. Ku si̱ labeang bah nang á̱nietnvwuo ba si̱ bai fi̱k nyia̱ ka̱ ba̱ nwai vwuo hu, ba̱ na khwu, a̱wot kuzang a̱khwu si̱ mbeang miliyon ma̱ a̱kuu za̱nang biliyon  wu. Gi-hun si̱ la̱p a̱nu ma̱ng á̱ghyang á̱nietnvwuo, mbeang a̱kpa̱ndang nggu neet nang ba̱cku yet mman a̱ni, Cho Sang-woo ma̱ng a̱tyu Kworiya A̱za Kang Sae-byeok a̱ ku tyong a̱byin nggu ka a̱ni, a̱ kwan a̱ swuan mi̱ a̱ka̱bung nvwuo na na̱ veang a̱yin a̱ni mi̱ vam ma̱ng a̱di̱dam.
A̱ka̱fwuop nta
Kworiya A̱tak
A̱rmeniya
A̱byin A̱rmeniya (A̱rmeniya: Հայաստան Hayastan /hɑjɑsˈtɑn/; Shong: Armenia /ɑrˈmiːniə/; ), á̱ lyen da̱ a̰lyoot a̱gwomna̱ti ka nang Ri̱pobi̱lik A̱rmeniya wu (A̱rmeniya: Հայաստանի Հանրապետություն, Hayastani Hanrapetut'yun /hɑjɑstɑˈni hɑnɾɑpɛtutʰˈjun/; Shong: Republic of Armenia), yet a̱byin kya nang bibyin ghyáng keang di̱ tityak a̱ni di̱ Bibyin-a̱za A̱rmeniya hu di̱ fam a̱byin Jenshyung A̱siya hu. MBS hu ku tyia̱ a̱byin A̱rmeniya di̱ fam a̱byin Jenshyung A̱siya; CIA hu ma̱ng Oxford Reference Online si̱ ka ntyia̱ a̱byin A̱rmeniya mi̱ A̱siya. Ka̱ yet kap fam a̱byin Ka̱ukasut hu hwa; a̱wot ka̱ si̱ byia̱ a̱gi̱gak ma̱ng Turkiya di̱ fam jenshyung hu, Jiyojiya di̱ fam a̱za hu, Lachin corridor hu tafa a̱khwot á̱kwop go swat nyinyang Roshiya wu, ma̱ng A̱zerbaijan di̱ fam a̱tyin hu, ma̱ng Iran a mbeang Azerbaijani exclave si̱ Nakhchivan di̱ fam a̱tak hu. A̱keang Yerevan kya yet a̱keangtung ma̱ng a̱gba̱ndang a̱keang nka wu a̱ swak ma̱ng shi a̱ni.
A̱ka̱fwuop nta
Bibyin_swanta Bibyin_Yurop Bibyin_Jenshyung_Yurop
Li̱m-a̱byin Si̱nai
Li̱m-a̱byin Si̱nai hu, ku Si̱nai ma̱ a̱di̱dat (Shong: Sinai /ˈsaɪnaɪ/), yet li̱m-a̱byin hwa ma̱ a̱byin Ma̱sa̱r, a̱wot ku si̱ yet kap a̱byin hu ma̱nyin ku shyia̱ vam-a̱byin A̱siya a̱ni. Ku shyia̱ tsi̱tsak Kyai A̱sa̱khwot Meditaroniya hu hwa di̱ fam a̱za hu ma̱ng A̱shong Kyai A̱sa̱khwot wu di̱ fam a̱tak hu, ku si̱ yet a̱byia̱k a̱byin meang tsi̱tsak nvam-a̱byin A̱siya ma̱ng Afrika. A̱byin Si̱nai byia̱ shi kyai a̱byin ku shyia̱ kpa̱mkpaan ma̱ng kilomita a̱ma̱ntanaai 60,000 (met a̱ma̱ntanaai 23,000) (kap a̱yaakpa 6 a̱mgba̱m shi kyai a̱byin Ma̱sa̱r) ma̱ng shi á̱niet kpa̱mkpaan ma̱ng á̱niet 600,000. Mat hyohyoot kwak a̱son, á̱ ka̱u a̱gba̱ndang kap shi kyai a̱byin Li̱m-a̱byin Si̱nai hu di̱ ntyok gwomna nfeang: Tyok-Gwomna Si̱nai A̱tak hu ma̱ng Tyok-Gwomna Si̱nai A̱za. Ntyok-gwomna ntat ghyáng ngaat kyiak neet Ka̱nal Swez hu, ku si̱ byia̱k a̱ma̱nyin a̱byin Ma̱sa̱r Afrika ka: Tyok-Gwomna Swez hu di̱ ngaan fam a̱byin Ka̱nal Swez hu, Tyok-Gwomna Ismailiya di̱ fam a̱ka̱wa̱tyia̱ hu, ma̱ng Tyok-Gwomna Port Said di̱ fam a̱za hu.
Ya̱fang
Afi̱rika Ndi̱m-a̱byin_swanta
Ta̱kat (a̱balyem)
A̱lyem Ta̱kat ku Ta̱kad (yei /təkad/) yet a̱nyiung di̱ sot a̱balilyem nTyap á̱ lyiat di̱ fam a̱tak-a̱tyin Si̱tet Ka̱duna a̱ni, ma̱ a̱byin Naijeriya. Takat ji, jija yet a̱lyem ka nang A̱takat ba ba̱ swan a̱byin ka á̱ ngyei Takat ka lyiat a̱ni. Takat ji tai Tyuku a̱ swak kuzang a̱balyem di̱ sot a̱balilyem nTyap ji.
Ba̱la A̱de Da̱ukee
A̱gwam Ba̱la A̱de Da̱uke Gora JP (4 Zwat Jhyiung 1931 - 1 Zwat Jhyiung 2005) wa ku yet a̱son A̱gwatyap wu, a̱ ku tsa nyia̱ tyok tazwa A̱byintyok A̱tyap ka ka̱ shyia̱ ma̱ a̱tak Si̱tet Ka̱duna, Fam A̱ka̱wa̱tyia̱ a̱byin Naijeriya a̱ni. Á̱ ka ndyen nggu ma̱ng lyulyoot nang Kuyan Banan Zazzau ma̱ng A̱gwatyap I.
Ta̱m kwai-nfwuo-á̱niet ma̱ng ba̱ng tyok
Ma̱ a̱lyia̱ 1967, á̱ khai Ba̱la A̱de Da̱ukee Gora a̱ yet A̱bagwam (A̱kimi) Zangon Katab. Si̱ a̱hwa si̱ tyia̱ gu yet nggwon-a̱byin a̱son a̱ yet Krista a̱ni a̱ma̱lyim nang a̱ca̱cet á̱niet A̱tak Zariya (á̱ ngyei A̱tak Ka̱duna ma̱nini) ku lak Krista a̱ghyang nang á̱ ngyei John Sa̱rki Ta̱fida, ma̱nang ba̱ fa a̱ yet a̱kace wa a̱ni a̱ shyia̱ di̱ cuk a̱ja da̱nian a̱ ku yet A̱fa̱taa wa neet Zariya. Da̱zi̱ya nang á̱ nwuan khai nggu hu nang zang ja mat nang gu ku nwai di̱ mak cat cuk naat A̱li Ghyighyi (A̱yaawukili) Fam A̱za ka mi̱ Ka̱duna a̱ni bah, a̱wot, ma̱ a̱tsak a̱lyiat meang, mat á̱ shyim á̱lyiat cat tyok ndyia̱ ma̱ a̱di̱di̱t á̱si̱ A̱tyap ba ba̱ ka shyia̱ tyok a̱pyia̱ mba, huhwa mbyia̱. Nggu wa ku ba̱ng tyok hu a̱ si̱ labeang a̱ swak konyan a̱zanson ma̱ng a̱ma̱lyim nggu nang A̱bagwam Zangon Katab ma̱ng Kuyambanan Zazzau a̱ni ba̱ng si̱ tat ndyia̱ 28 (1967-1995) di̱ jen ji nang á̱ sa ti̱n A̱tyap ba ma̱ tsotswat neet di̱ Kuriya Tyok Musulumi Za̱uza̱u (Zariya) mbwak a̱gwomna̱ti a̱khwot á̱kwop Si̱tet Ka̱duna a̱si̱ Lawal Jafaru Isa ba̱ ku shyia̱ di̱ ba̱ng tyok hu di̱n jen a̱ja, ba̱ si̱ kpaat A̱byintyok A̱tyap. Ma a̱nia wa, á̱ si̱ bai kup Da̱ukee tyok hu nang A̱gwatyap (A̱gwam A̱tyap wu) a̱son a̱ yet a̱niet-a̱byin wa a̱ni.
Fam si̱tet
A̱zaghyi Jhyá̱ 1992 Zangon Katab ji da̱nang á̱ ku yebaat si̱ hu ku swak mman-a̱byin A̱tyap 21, á̱ si̱ fam mba di̱ mi̱n bat a̱hyiak ku mai ca̱caat ma̱ng Cam 2 si̱ 1984 nang a̱gwomna̱ti a̱khwot a̱kwop Naijeriya ba ku kpaat a̱ni. Á̱ghyang á̱niet nang á̱ ku yebaat á̱ fam ma̱ng a̱nggu bya yet Dominic G. Yahaya (A̱tyatyap a̱fwun hu), Maj. James Atomic Kude (rtd.), Maj. Gen. Zamani Lyekhwot (rtd.), ACP Juri Babang Ayok (rtd.), John Perry Kude, Elias Manza, ma̱ng á̱kpa á̱ghyang á̱niet ba̱ yet A̱tyap.
Ya̱fang
<div style="height: 200px; overflow:auto; border: 1px solid gray; padding-right: 12px; background-color: #EEEEEE; ">
A̱ka̱fwuop nta
Á̱gwam Naijeriya Á̱gwam A̱byintyok A̱tyap Á̱gwam Afrika Á̱nietkwai-nfwuo-á̱niet sa̱ncuri 20 mi̱ Naijeriya kwi_2005 Byin_1931 Á̱niet Si̱tet Ka̱duna A̱tyap
Bini (a̱byin)
A̱bwom a̱byin: "L'Aube Nouvelle" (Tyai Mam Fai)
A̱byin Bini ku Bene (Shong: Benin /bɛˈniːn/; Fi̱ransa: Bénin /benɛ̃/), á̱ lyen ma̱ng a̱lyoot a̱gwomna̱ti nka nang Ri̱pobi̱lik Bini wu (Fi̱ransa: République du Bénin; Shong: Benin Republic) (á̱ ku ngyei Dahomei gbangbang), yet a̱byin kya di̱ fam a̱byin Jenshyung Afrika. Ka̱ byia̱ a̱gi̱gak ma̱ng Togo di̱ fam jenshyung hu, Naijeriya di̱ fam a̱tyin hu, Burkina Faso di̱ fam a̱za-jenshyung hu, ma̱ng Ni̱njer di̱ fam a̱za-a̱tyin hu. Á̱kpa á̱niet nka ba̱ swat di̱ fam khwong kyai a̱sa̱khwot a̱tak hu hwa si̱ A̱ngam A̱sa̱khwot Bini wu a̱ yet kap A̱ngam A̱sa̱khwot Gini hu a̱ni di̱ ngaan fam a̱za si̱ fam tropik Kyai A̱sa̱khwot Ati̱lantik hu a̱ni. A̱keangtung Bini kya yet Porto-Novo, a̱wot cuk a̱gwomna̱ti ji nshyia̱ Kotonu, a̱gba̱ndang a̱keang a̱byin wu a̱ swak mi̱ shi a̱ si̱ yet a̱keangtung a̱za̱za̱rak nzwa ka a̱ni. A̱byin Bini kup kyai a̱byin ku tat kilomita a̱ma̱ntanaai 114,763 (met a̱ma̱ntanaai 14,310) a̱wot á̱ ku tyan shi á̱niet nka hu á̱ sak kpa̱mkpaan ma̱ng miliyon 11.49. Bini yet a̱byin tropik kya, ka̱ ta̱yuk ba̱t di̱ khap, ka̱ si̱ yet a̱byin ka ghwut ma̱ng a̱lulo ma̱ng a̱myia̱kwaan di̱ lyiai ma̱ a̱gba̱mgbam kya. Ma̱ a̱di̱di̱t á̱niet nka ba̱ nyia̱ a̱cyuang a̱cyuang nta̱m nia ba̱ ka nshyiat kurum di̱ lyiai nkyang nang ba̱ ku cak da̱ a̱cyuang bibyinkhap mba hu.
A̱ka̱fwuop nta
Bibyin_swanta Bibyin_Afrika Bibyin_Jenshyung_Afrika
Tyuku (a̱balyem)
A̱lyem Tyuku ku Tuku (yei /tʲuku/) yet a̱nyiung di̱ sot a̱balilyem nTyap á̱ lyiat di̱ fam a̱tak-a̱tyin Si̱tet Ka̱duna a̱ni, ma̱ a̱byin Naijeriya. Tyuku ji, jija yet a̱lyem ka nang A̱tyuku ba ba̱ swan a̱byin ka á̱ ngyei Tyuku ka lyiat a̱ni. Tyuku ji tai Takat a̱ swak kuzang a̱balyem di̱ sot a̱balilyem nTyap ji.
A̱shong Kyai A̱sa̱khwot
A̱shong Kyai A̱sa̱khwot hu (La̱ra̱ba: البحر الأحمر‎ Al Baḥr al aḥmar; A̱biru: Yam Soof ים סוף ku Hayam Haadom הים האדום; Koptik: ⲫⲓⲟⲙ `ⲛϩⲁϩ Phiom Enhah ku ⲫⲓⲟⲙ ̀ⲛϣⲁⲣⲓ Phiom ̀nšari; Tigrinya: ቀይሕ ባሕሪ Qeyih Bahri; Somali: Badda Cas) yet kyai a̱sa̱khwot ku yet a̱na̱nwuai A̱gba̱ndang Kyai A̱sa̱khwot Ndiya kikya, a̱ myiai tsi̱tsak Afrika ma̱ng A̱siya a̱ni. A̱ myim a̱gba̱ndang kyai a̱sa̱khwot wu di̱ fam a̱tak hu hwa, di̱n vak a̱na̱nwuai a̱sa̱khwot Bab el Mandeb ka ma̱ng A̱ngam A̱sa̱khwot Aden wu. Di̱ fam a̱za hu si̱ myian Li̱m-a̱byin Si̱nai hu, A̱ngam A̱sa̱khwot A̱ka̱ba wu, ma̱ng A̱ngam A̱sa̱khwot Swez wu (ku cyet naat Ka̱nal Swez ji a̱ni). A̱ shyia̱ a̱tafa Nian A̱shong Kyai A̱sa̱khwot hu ku yet kap A̱gba̱ndang A̱niak A̱ngam wu wa.
thumb|Khwong A̱shong Kyai A̱sa̱khwot hu da̱ a̱beam A̱ngam A̱sa̱khwot Makadi wu
thumb|Ta̱si̱la A̱shong Kyai A̱sa̱khwot
Ya̱fang
Nvam_a̱sa̱khwot_swanta Nkyai_A̱sa̱khwot_swanta
Andrew Nkom
A̱gwak myiam Andrew A̱nda̱rawut Nkom (á̱ byin 20 Zwat A̱taa 1943) yet a̱gba̱ndang a̱tyutyiet, a̱kwak a̱son ma̱ng a̱tyulyuut wa.
A̱ka̱fwuop nta
A̱tyap byin_1943 Naijeriya Á̱niet_nswuan
Long
Long yet a̱va̱vat lywei a̱ shwai ma̱ a̱gba̱gbai a̱ni a̱ ghwut ka̱ á̱ tung nkwon á̱ si̱ tyap.
Kylian Mbappé
Kylian Mbappé Lottin (á̱ byin nggu a̱tuk mam 20 mi̱ Zwat Swak ma̱ng Sweang ma̱ a̱lyia̱ 1998) yet a̱gwak tsot a̱la̱u-a̱ti̱tak a̱ tsot di̱ fam a̱feap hwa mi̱ ki̱lop Fi̱ransa nang á̱ ngyei Paris Saint-Germain (PSG) ma̱ng a̱gba̱ndang sot a̱la̱u-a̱ti̱tak a̱byin Fi̱ransa a̱ni. Á̱ ka nkyiak nggu nang a̱tyonyiung mami á̱niettsot a̱la̱u-a̱ti̱tak swanta ba lyen tsot a̱la̱u-a̱ti̱tak a̱swak a̱ni, á̱ si̱ lyen nggu ma̱ng mumwang ghwup a̱la̱u, cung, ma̱ng tyiai.
Bola Tinubu
Bola Ahmed Adekunle Tinubu (á̱ byin nggu a̱tuk mam 29 Zwat Tsat 1952) yet a̱tyukwai-nfwuo-á̱niet Naijeriya wa ma̱ng a̱kwak a̱son a̱byin Naijeriya a̱si̱ sot kwai-nfwuo-á̱niet All Progressives Congress wu. A̱ ku yet Gwomna Si̱tet Legwot kyiak neet ma̱ a̱lyia̱ 1999 ba̱ng si̱ tat 2007. Nggu wa yet a̱kwak a̱son a̱byin Naijeriya a̱fwun wu, neet ma̱ a̱tuk mam 29 Zwat Tswuon 2023.
Ya̱fang
Naijeriya
Andrew Yakubu
Andrew Laah Yakubu (á̱ byin nggu a̱tuk mam 10 Zwat A̱kubunyiung 1955), nggu wa yet Group Managing Director si̱ ku swak a̱ni a̱si Nigeria National Petroleum Corporation. A̱kwak a̱son a̱byin Goodluck Ebele Jonathan nggu wa ku nwuak nggu ta̱m a̱hwa ma̱ a̱lyia̱ 2012. Á̱ ku fi̱n nggu ma̱ng á̱nietnta̱m nggu ba mi̱n Zwat A̱natat 2014. Joseph Dawha, nggu wa si̱ san ta̱m da̱ a̱vwuo nggu ka. Nggu wa yet Iya A̱tyap wu.
A̱tyap Á̱niet nswuan Byin 1955
London
thumb|Nang a̱gogo kyiak neet tswazwa: A̱gba̱ndang A̱keang London a̱ma̱lyim ma̱ng Canary Wharf mi̱ gbang lilyim, A̱tyia̱kwon Trafalgar, Tswa-a̱li London, Tower Bridge a mbeang roundel Vak-tafa-a̱byin London a̱ghyang a̱zaghyi Elizabeth Tower
A̱siya
thumb|Ta̱si̱la vam-a̱byin A̱siya
Ya̱fang
Nvam-a̱byin swanta
Lyem
Lyem yet a̱lilyiit mbyin wa á̱ yebaat a̱ni ka̱ ku yet a̱shyim. Á̱ shyiat lyem ma̱ng nian hwa, jen jhyang mameang ka̱ á̱ lung a̱vwuo.
thumb|Kpa̱mkpaan a̱mgba̱m Gay Head Cliffs wu mi̱ Martha's Vineyard yet lyem hwa.
Amerika A̱za
thumb|Ta̱si̱la vam-a̱byin Amerika A̱za
A̱byin Amerika A̱za yet vam-a̱byin hwa di̱ fam Á̱kum-a̱la̱u A̱za swanta hu a̱wot ka̱ si̱ ka nnyia̱ kpa̱mkpaan nshyia̱ di̱ tityak di̱ fam Á̱kum-a̱la̱u Jenshyung hu. Á̱ ka ngwa̱i nka nang a̱bavam-a̱byin a̱za Amerika ka. Ka̱ si̱ byia̱ a̱gi̱gak di̱ fam a̱za hu ma̱ng A̱gba̱ndang Kyai A̱sa̱khwot Atik wu, di̱ fam a̱tyin hu ma̱ng A̱gba̱ndang Kyai A̱sa̱khwot Ati̱lantik wu, di̱ fam a̱tak-a̱tyin hu ma̱ng a̱byin Amerika A̱tak ka ma̱ng Kyai A̱sa̱khwot Karibi hu, a̱wot di̱ fam jenshyung a mbeang a̱tak hu ma̱ng A̱gba̱ndang Kyai A̱sa̱khwot Pasi̱fi̱k wu. Mat nang a̱byin Grinlan ka swan da̱ A̱ka̱gba Tektonik Amerika A̱za wu wa, huhwa mbyia̱ nang á̱ si̱ ma ntyia̱ nka nang kap Amerika A̱za hu di̱n vak a̱vwuonswat nka ka mi̱ swanta hu.
Tyia̱caat (a̱balyem)
A̱lyem Tyia̱caat (ku Ca̱caat ku Tyecaat; Tyia̱caat: Tyia̱ca̱rak, Tyeca̱rak ku Ca̱ca̱rak) yet a̱nyiung di̱ sot a̱balilyem nTyap á̱ lyiat di̱ fam a̱tak-a̱tyin Si̱tet Ka̱duna a̱ni, ma̱ a̱byin Naijeriya. Tyia̱caat ji, jija yet a̱lyem ka nang A̱tyia̱caat (ku A̱ca̱caat) ba ba̱ swan a̱byin ka á̱ ngyei Tyia̱caat ka lyiat a̱ni. Tyia̱ca̱rak ji tai Sholyia̱ a̱ swak kuzang a̱balyem di̱ sot a̱balilyem nTyap ji.
Bung
thumb|300x300px|A̱ba nbung tswua̱t a̱lau a̱ngyei baseball a̱ni Bung yet a̱batoot kya na̱ng a̱ twai a̱ nkup apyia̱ a̱ni, a̱ byia̱ ka̱ta̱m a̱ ya̱baat apyia̱ ka a̱ni. Bung khwui a̱pyia̱ sa nban shisham.
Ya̱fang
Nkyangkup
Rembrandt
197px|right Rembrandt Harmenszoon van Rijn (15 Zwat A̱natat 1606 – 4 Zwat Swak 1669), di̱n jen ma̱ a̱di̱di̱t á̱ sii ngyei Rembrandt ma̱ a̱hyohyoot a̱ni, ku yet a̱tyuswup nghwughwu, a̱tyutsot nkwambwat ma̱ng a̱tyughwang mi̱ ghwang Ce Zi̱nariya a̱byin Holan wa. A̱ ku yet a̱tyubyia̱ a̱shyim á̱di̱dam ma̱ng a̱gwak a̱saat di̱ nyinyiit seang nkhang a̱tat, da̱ a̱ka̱nyiung, á̱ fa nggu nang a̱tyonyiung mami a̱ca̱cet á̱nietnyia̱ nghwughwu nwuan ba̱ swak ma̱ng shi a̱ni mi̱ a̱mgba̱m nkhang nyian nghwughwu, a mbeang a̱tyu a̱ swak ma̱ng yet a̱tsatsak di̱ nkhang nyian nghwughwu A̱doci na.
Á̱nietnyia̱ nghwughwu ma̱ng á̱nietlyen ghwang a̱ka̱sa
Anggola
A̱bwom a̱byin: "Angola Avante" (Anggola A̱zaghyi)
A̱strelya (vam-a̱byin)
thumb|Ta̱si̱la vam-a̱byin A̱strelya
Anggola
A̱byin Anggola (Potugit: Angola /ɐ̃ˈɡɔlɐ/), á̱ lyen ma̱ng a̱lyoot a̱gwomna̱ti ka nang Ri̱pobi̱lik Anggola wu (Potugit: República de Angola), yet a̱byin kya di̱ khwong a̱sa̱khwot jenshyung fam-a̱byin A̱tak Afrika hu. Kikya yet a̱byin a̱feang ka̱ swak ma̱ng shi di̱ bibyin ku lyiat a̱lyem Potugit hu di̱n vak shi kyai a̱byin ma̱ng shi á̱niet (a̱ma̱lyim a̱byin Brazil), a̱wot ka̱ si̱ yet a̱byin a̱natat mami Afrika ka̱ swak ma̱ng shi a̱ni. Ka̱ si̱ byia̱ a̱gi̱gak ma̱ng bibyin Namibya di̱ fam a̱tak hu, RD Konggo wu di̱ fam a̱za hu, Zambya di̱ fam a̱tyin hu, ma̱ng A̱gba̱ndang Kyai A̱sa̱khwot Ati̱lantik wu di̱ fam jenshyung. A̱byin Anggola byia̱ provin a̱byin tamm a̱ghyang, provin Kabinda wu, ka̱ byia̱ a̱gi̱gak ma̱ng Ri̱pobi̱lik Konggo wu ma̱ng Ri̱pobi̱lik Di̱mokrasi Konggo wu. A̱keangtung nka ma̱ng a̱gba̱ndang a̱keang a̱ swak ma̱ng shi a̱ni wa yet Luwanda.
Ya̱fang
Bibyin swanta Bibyin Afrika Bibyin A̱tyin Afrika
A̱strelya (vam-a̱byin)
Ya̱fang
Nvam-a̱byin_swanta
Lyenlilyem
Lyenlilyem yet zop zi̱zop a̱lyem nang a̱tyubishyi lyiat a̱ni ja. Si̱ a̱hwa si̱ fa ku yet a̱za̱za̱rak, a̱kokwak, a̱tsotswat ma̱ng a̱gba̱mgbam zop a̱lyem wa, di̱ nfam yet ma̱ng nghwughwu lilyem na. Lyenlilyem byia̱ a̱ka̱ta ma̱ng kuzang fam a̱lyem, ma̱ng nvak zop ma̱ng tswang lilyem. Á̱ ngyei a̱tyu a̱ byia̱ lyen lilyem a̱tyulyenlilyem wa.
Ya̱fang
A̱lyem
Tyap Maba̱ta̱do (a̱balyem)
A̱lyem Tyap Maba̱ta̱do ka kikya yet tangka̱i zwaa̱lyiat nTyap hu á̱ lyiat ma̱ A̱byintyok A̱tyap ka a̱ni. Ka̱ yet a̱nyiung di̱ sot a̱balilyem nTyap ja nang á̱ lyiat di̱ fam a̱tak-a̱tyin Si̱tet Ka̱duna a̱ni, ma̱ a̱byin Naijeriya. Tyap Maba̱ta̱do ji, jija yet a̱lyem ka nang A̱tyap ba ba̱ swan a̱byin ka á̱ ngyei A̱tyap ka lyiat a̱ni. Tyap Maba̱ta̱do ji tai Tyia̱caat a̱ swak kuzang a̱balyem di̱ sot a̱balilyem nTyap ji.
Bi̱razi̱t
thumb|Tyian a̱toot shi Bi̱razi̱t thumb|A̱lama a̱byin Bi̱razi̱t thumb|A̱timi A̱byin Bi̱razi̱t thumb|Ta̱si̱la a̱byin Bi̱razi̱t A̱byin Bi̱razi̱t (Potugit: Brasil /bɾaˈziw/), á̱ lyen ma̱ng a̱lyem a̱gwomna̱ti nka nang Ri̱pobi̱lik Mundundung Bi̱razi̱t (Potugit: República Federativa do Brasil; Shong: Federative Republic of Brazil) a̱ni, yet a̱byin kya ka̱ swak ma̱ng shi kyai a̱byin ma̱ Amerika A̱tak mbeang Amerika Lati̱n. Ka̱ kup shi kyai a̱byin kilomita a̱ma̱ntaa̱naai 8,515,767 (met a̱ma̱ntaa̱naai 3,287,956), ma̱ng shi á̱niet ku swak miliyon 211 a̱ni. A̱byin Bi̱razi̱t kya yet a̱fwuon ma̱ng shi kyai a̱byin ma̱ng a̱taa ma̱ng shi á̱niet mi̱ swanta hu, ka̱ si̱ byia̱ si̱tet 26 ma̱ng Fam Mundundung nyiung. Kikya yet a̱byin ka̱ swak ma̱ng shi mi̱ swanta hu ka̱ byia̱ Potugit nang a̱lyem a̱gwomna̱ti a̱ni a̱wot kikya ma̱nyin ka̱ lyiat a̱lyem a̱kya ma̱ Amerika. A̱byin Bi̱razi̱t yet a̱nyiung mi̱ bibyin swanta ku la̱u byia̱ taada ma̱ a̱di̱di̱t ma̱ng nnwap ma̱ a̱di̱di̱t a̱ni, mat nwuai mi̱ nwuai á̱niet ku swak ndyia̱ cyi jhyiung neet bibyin swanta vwuon a̱ni. Ka̱ bu si̱ ngyet a̱byin ka̱ byia̱ á̱kpa á̱niet Katolika Rom ka̱ swak mi̱ swanta hu meang, a̱wot a̱keangtung nka ka si̱ yet Bi̱razi̱lya (Potugit: Brasília), nang a̱gba̱ndang a̱keang a̱ swak ma̱ng shi ma̱ a̱byin ka si̱ yet São Paulo.
Ya̱fang
Bibyin swanta Bibyin Amerika Bibyin Amerika A̱tak Bibyin Amerika Lati̱n
Ri̱pobi̱lik A̱gba̱ndang Volta
Ri̱pobi̱lik A̱gba̱ndang Volta wu (Fi̱ransa: République de Haute-Volta, Shong: Republic of Upper Volta; a̰wot Burkina Faso ma̱ninika) ku yet a̱byin Jenshyung Afrika kya nang bibyin ghyáng ku keang di̱ tityak a̱ni á̱ ku kpaat a̱tuk mam 11 Zwat Swak ma̱ng Sweang 1958 nang a̱byin nang á̱nietcen nyia̱ tyok tazwa nka ka̱ byia̱ a̱gwomna̱ti a̱pyia̱ nka mami Sot-á̱niet Fi̱ransa ji. A̱zaghyi njen ji nang ka̱ si̱ maai nyia̱ tyok a̱pyia̱ nka ka a̱ni, ka̱ ku yet A̱gba̱ndang Volta Fi̱ransa ma̱ng kap Muna̱pyia̱ Fi̱ransa hu hwa. Ka̱ shyia̱ swat sa̱t ma̱ a̱tuk mam 5 Zwat A̱ni̱nai 1960 mbwak a̱byin Fi̱ransa. Ka̱ si̱si̱ shai a̱lyoot nka ka ma̱ a̱tuk mam 4 Zwat A̱ni̱nai 1984, nat Burkina Faso.
Ya̱fang
Bibyin_swanta Bibyin_Afrika Bibyin_Jenshyung_Afrika
Ri̱pobi̱lik Fi̱ra̱ntse
Ri̱pobi̱lik Fi̱ra̱ntse wu, (Italiya: Repubblica Fiorentina /reˈpubblika fjorenˈtiːna/, ku Repubblica di Firenze), ku yet si̱tet Nce A̱ka̱wa̱tyia̱ ja ma̱ng a̱si̱ ntsa mam a̱fwun hu a̱ni ji̱ ku shyia̱ a̱ka̱wa̱tyia̱ a̱gba̱ndang a̱keang a̱byin Italiya nang á̱ ngyei Fi̱ra̱ntse a̱ni di̱ fam-a̱byin Tuska̱ni.
Ka̱mpala (a̱keang)
thumb|Di̱ nyia̱ fi̱p ma̱ng cong a̱gogo neet tazwa ka: Nwuan panorama a̱ka̱wa̱tyia̱ Ka̱mpara, Mali Nwuat Za̱nang Bahá'i, Yunivasti Makerere, nwuan panorama [[A̱gba̱ndang Jok Viktoriya, A̱li Á̱nietnta̱m Ka̱mpara, A̱likpaa̱pyia̱ A̱byin Gaddafi]] A̱keang Ka̱mpala kya yet a̱keangtung ma̱ng a̱gba̱ndang a̱keang a̱byin Yuganda a̱ swak ma̱ng shi a̱ni. A̱tsak a̱keang wu byia̱ shi á̱niet ku shyia̱ kpa̱mkpaan ma̱ng 1,680,000 ma̱ a̱lyia̱ 2019, a̱wot á̱ si̱ ka̱u nka di̱ nkap kwai-nfwuo-á̱niet nfwuon a̱ni: Ka̱u A̱ka̱wa̱tyia̱ Ka̱mpala, Ka̱u Kawempe, Ka̱u Makindye, Ka̱u Nakawa, ma̱ng Ka̱u Rubaga.
A̱ka̱fwuop nta
A̱ka̱keangtung Afrika A̱ka̱keang mami A̱gba̱ndang A̱niak A̱ngam wu A̱ka̱vwuo na̱ byia̱ á̱niet ba̱t di̱ Fam-a̱byin A̱ka̱wa̱tyia̱, Yuganda A̱ka̱vwuo na̱ byia̱ á̱niet ba̱t da̱ A̱gba̱ndang Jok Viktoriya
Ka̱duna
Ka̱duna ja yet a̱keangtung A̱si̱tet Ka̱duna ka di̱ fam a̱za jenshyung a̱byin Naijeriya hu, A̱zaghyui Ka̱duna ka. Ji̱ yet a̱ka̱wa̱tyia̱ a̱bwuang wa ma̱ng a̱gba̱ndang kwop a̱ka̱cyet mat a̱beam susot khap na, ma̱ng a̱yaaga̱sat kyangcung a̱byin ma̱ng vak nji ba. Shi á̱niet Ka̱duna hu ku yong kpa̱mkpaan ma̱ng 760,084 mami sa̱nsut Naijeriya a̱si̱ 2006 ji.
Ghan shi a̱gba̱ndang a̱keang hu kyiak neet da̱ a̱lyia̱ 2005 ku khwuk vak laai shi á̱kpa á̱niet hu nang á̱ ku tyan sak kpa̱mkpaan miliyon 1.3 a̱ni.
Bwoi a̱lyoot
Á̱ ku nyia̱ nyia̱ bwoi a̱lyoot swang a̱lyiat Ka̱duna ji ku neet ma kak byan swang a̱lyiat Kpat ji mat “tsáng”, Kaddani, jaa da̱ a̱lyem Kpat ka. Kwok ghyang a̱lyoot ka si̱ nyia̱ nyia̱ ka̱ bwuo bi̱n ma̱ng swang a̱lyiat/a̱lyoot Mangfwuo ji/ka,'Odna', ku fa 'a̱ghyui' a̱ni.
Sum a̱kwon
Ya̱fang
Nkyayak
Ka̱duna
Nkhang gbangbang
Á̱ kpaat a̱keang Ka̱duna ka mbwak á̱niet tyok ta̱wap Bi̱ri̱ti̱n bibya ma̱ a̱lyia̱ 1900. Ka̱ si̱ yet a̱keangtung Fam-a̱byin A̱za hu ma̱ a̱lyia̱ 1917, a̱wot ka̱ si̱ kin swan a̱nia ba̱ng si̱ tat a̱lyia̱ 1967. Gwomna a̱son Bi̱ri̱ti̱n a̱si̱ A̱za Naijeriya wu, Sir Frederick Lugard, ku khai tyan a̱fwun ji mat shyia̱ kpa̱mkpaan nji ma̱ng Lang Kyangcung a̱byin Legwot-Ka̱no hu hwa.
Tat-a̱pyia̱
Ma̱ a̱di̱di̱t fwuong nyinyang yei Ka̱duna "A̱ka̱wa̱tyia̱ Myiam", mat shi a̱ka̱vwuomyiam njii ma̱ a̱byin ka. A̱ca̱cet a̱ka̱vwuomyiam mami A̱gba̱ndang A̱keang Ka̱duna wu nia yet:
A̱ka̱fwuop nta
Ka̱duna A̱kakeangtung a̱yaasi̱tet Naijeriya A̱ka̱vwuo na̱ byia̱ á̱niet ma̱ ba̱t mami Si̱tet Ka̱duna A̱ca̱cet a̱ka̱keang Naijeriya Naijeriya
A̱swang
thumb|A̱swang a̱ghyang ma̱ a̱byin [[Jami̱ni (1910)]] thumb|A̱swang hotel a̱ghyang ma̱ a̱byin [[Afrika A̱tak]] A̱swang ka (á̱kpa: a̱ka̱swang na) yet tutu/nyuo hwa ma̱ a̱li, tutu/nyuo hu yet si̱ khat nda nia. A̱swang yet tutu a̱bala̱lang, a̱ja wa á̱ nshai nkyangkhwi, a̱ja wa á̱ nniat kyang ku yet si̱ niat a̱ni.
A̱ta
Ka̱ á̱ nyia̱ a̱ta, á̱ fa a̱ta kya ma̱ng hyet. Nkyang zwang nia na̱ yet.
thumb|A̱ta
A̱swutong
A̱swutong yet a̱ga̱swan swuo a̱nya̱nyiat nkyang wa. Di̱n Shong, á̱ ngyei Tapinoma sessile.
thumb|A̱swutong a̱ yet a̱khwo nta̱m a̱ni
A̱strelya
A̱bwom a̱byin: "Advance Australia Fair" (Cat Yaa̱son A̱strelya Ca̱caat) Fail:U.S. Navy Band, Advance Australia Fair (instrumental).ogg
A̱byin A̱strelya (Shong: Australia), á̱ lyen ma̱ng a̱lyoot a̱gwomna̱ti ka nang Mundundung A̱strelya (Shong: Commonwealth of Australia), yet a̱sa̱t a̱byin wa a̱ byia̱ a̱tsak a̱byin vam-a̱byin A̱strelya hu, a̱byin a̱ka̱wa̱tyia̱ a̱sa̱khwot Ta̱smeniya ka, ma̱ng a̱cyuang bibyin a̱ka̱wa̱tyia̱ a̱sa̱khwot ma̱ a̱di̱di̱t ghyáng. A̱byin A̱strelya kya yet a̱byin ka ka̱ swak mi̱ shi di̱ fam a̱byin Osheniya a̱ni a̱wot ka̱ si̱ yet a̱taa mi̱ bibyin swanta ku swak mi̱ shi kyai a̱byin a̱ni. Shi á̱niet a̱byin hu shyia̱ kpa̱mkpaan ma̱ng miliyon 26, a̱wot shi kyai a̱mgba̱m a̱byin hu si̱ yet kilomita a̱ma̱ntanaai 7,617,930 (met a̱ma̱ntanaai 2,941,300), ba̱ swat a̱ca̱cet a̱ka̱keang ma̱ a̱gba̱mgbam ba̱ si̱ nhyat fam kyai a̱sa̱khwot a̱tyin hu ba̱t. Kambera hwa yet a̱keangtung a̱byin ka, a̱wot Sidni si̱ yet a̱gba̱ndang a̱keang a̱ swak mi̱ shi wu. A̱ca̱cet a̱ka̱keang á̱ghyang nia yet: Melbourne, Brisbane, Perth, Adelaide ma̱ng Newcastle.
Ya̱fang
Bibyin swanta Bibyin Osheniya
A̱ta ndong
thumb|Pistut semi-otomatik SIG Pro wu
A̱ta ndong ka (á̱ ka ngyei a̱ta A̱shong ku a̱ta tsuung a̱ni; á̱kpa: a̱ka̱ta ndong na) yet kyangzwang hwa ku vwuon di̱ nkak a̱ni nang á̱ nyia̱ ka̱ tang nkyang ma̱ng tsuung tang nka ji (tsuung a̱ta ndong).
Ka̱uru
Ka̱uru yed A̱dadai A̱vwuo tung A̱gwapnati jyung ja A̱tak Si̱tet Kaduna ma̱ bin Naijeriya. A̱vwuo ka ni kwup a̱bin ka̱ bai kilometā 3.186 km2. A̱ngyei a̱gba̱ndang a̱keang tung a̱niet ka Ka̱uru. Numba a̱vwuo si̱ yed 811.
Ka̱na̱da
A̱byin Ka̱na̱da (Shong: Canada), yet a̱byin kya di̱ vam-a̱byin Amerika A̱za. Ka̱ byia̱ a̱yaaprovin ma̱ng a̱yaateritori ba̱ ngaat neet A̱gba̱ndang Kyai A̱sa̱khwot Ati̱lantik wu tat A̱gba̱ndang Kyai A̱sa̱khwot Pasi̱fi̱k wu, a̱wot ka̱ si̱ kin ngaat a̱za tat A̱gba̱ndang Kyai A̱sa̱khwot Atik wu. Ma̱ a̱gba̱mgbam, a̱byin ka byia̱ shi kyai a̱byin kilomita a̱ma̱ntaa̱naai miliyon 9.98 (met a̱ma̱ntaa̱naai miliyon 3.85) hwa, ka̱ si̱ bai yet a̱byin a̱feang ka̱ swak ma̱ng shi a̱ni mami swanta hu di̱n vak shi kyai a̱byin. Gak fam a̱tak ma̱ng jenshyung nka hu ma̱ng Muná̱pyia̱ Sí̱tet, ku ngaat kilomita 8,891 (met 5,525) a̱ni, huhwa yet gak a̱byin tsi̱tsak bibyin nfeang ku swak ma̱ng shi a̱swap mi̱ swanta hu. A̱keangtung a̱byin Ka̱na̱da ka, kikya yet Ottawa, a̱wot susot metropolitan tsat nka ji, ji̱ja yet Toronto, Montreal, ma̱ng Vancouver.
Ya̱fang
Bibyin swanta Bibyin Amerika Bibyin Amerika A̱za
Ka̱ta̱r
A̱byin Ka̱ta̱r (La̱ra̱ba: قطر‎, Qaṭar /ˈqatˤar/; yei a̱mali: /ˈɡɪtˤɑr/; Shong: Qatar /ˈkætɑːr/, /ˈkɑːtɑːr/, /ˈkɑːtər/ ku /kəˈtɑːr/), á̱ lyen ma̱ng a̱lyoot a̱gwomna̱ti ka nang Si̱tet Ka̱ta̱r ji (La̱ra̱ba: دولة قطر‎, Dawlat Qaṭar; Shong: State of Qatar) a̱ni, yet a̱byin kya di̱ fam-a̱byin Jenshyung A̱siya, ma̱ a̱da̱dei A̱fa̱fap-a̱byin Ka̱ta̱r hu ku shyia̱ di̱ khwong kyai a̱sa̱khwot fam a̱za-jenshyung A̱fa̱fap-a̱byin A̱rabiya hu. Gak a̱byin ma̱nyin nang ka̱ byia̱ a̱ni yet ma̱ng a̱byin Sa̱udi A̱rabiya kya nang ba̱ shyia̱ Komiti Tung Mbwak Gof ji dundung di̱ fam a̱tak hu, a̱wot A̱ngam A̱sa̱khwot Parsi wu wa si̱ kaat á̱kum nkap a̱byin ka. A̱ngam A̱sa̱khwot Bahara̱yin wu, a̱na̱nwuai A̱ngam A̱sa̱khwot Parsi ka, si̱ ghai a̱byin Ka̱ta̱r ma̱ng a̱byin hyia̱k ka nang á̱ ngyei Bahara̱yin a̱ni.
Ya̱fang
Bibyin_swanta Bibyin_A̱siya Bibyin_Jenshyung_A̱siya
Burna Boy
Ya̱fang
byin_1991 Naijeriya
Arnaut Danjuma
Arnaut Danjuma Groeneveld (á̱ byin nggu a̱tuk mam 31 Zwat Jhyiung 1997) yet a̱gwak tsot a̱la̱u-a̱ti̱tak wa a̱ tsot di̱ fam a̱feap ma̱ng ki̱lop La Liga nang á̱ ngyei Villarreal a̱ni. Á̱ ku byin nggu ma̱ a̱byin Naijeriya kya, a̱wot da̱ nggu, a̱ tsot ma̱ng sot a̱la̱u-a̱ti̱tak a̱byin Nedalan ja.
Ya̱fang
Byin_1997 Á̱niettsot a̱la̱u-a̱ti̱tak
Sunkurum (a̱lyem)
A̱lyem Sunkurum ka, Ikulu, nang á̱ ma ndyen nang Ankulu ku Ikolu meang, yet a̱lyem Pi̱lato a̱si̱ Naijeriya kya. Kikya yet a̱lyem A̱sunkurum ba ba̱ shyia̱ Susot A̱gwomna̱ti Mali Zangon Katab, Ka̱ciya ma̱ng Ka̱uru mi̱ Si̱tet Ka̱duna.
A̱ka̱fwuop nta
Lilyem A̱ka̱wa̱tyia̱ Pi̱lato Lilyem Naijeriya
Bwang
thumb|300px|A̱kwatak nza ba̱ byia̱ bwang a̱ni
Bwang hu hwa yet a̱shyim vap. Ku yet mbyin nia ma̱ng nkyang jhyang nang lyem nang á̱ ku kyiai ndung ma̱ng a̱sa̱khwot a̱ni.
Bwong zwua̱i
thumb|A̱bubwong zwua̱i a̱byii̱k
Bwong zwua̱i hu (á̱ ka ndyuut bwong zwuoi a̱ni; á̱kpa: a̱bubwong zwua̱i ba) yet kap zwua̱i hwa ku yet a̱na̱nwuai kwak ma̱ng nghwut ma̱ng wun mi̱ vam hu.
Ka̱na̱u
thumb|Gidan Rumfa/A̱na̱nwuai Magwakpat
A̱keang Ka̱na̱u (Ajami: كانو) yet a̱gba̱ndang a̱keang wa di̱ fam a̱za Naijeriya ma̱ng a̱keangtung Si̱tet Ka̱na̱u. Kikya yet a̱gba̱ndang a̱keang ma̱ng shi kyai ku swak ma̱ng shi a̱feang hu mami Naijeriya a̱ma̱lyim a̱keang Legwot, ma̱ng si̱ ku swak á̱niet a̱byin miliyon a̱naai ba̱ swat mami kilomita a̱ma̱ntanaai 449 (met a̱ma̱ntanaai 173); ka̱ shyia̱ mi̱ Sahet ji ja, di̱ fam a̱tak Sa̱hara hu, Ka̱na̱u si̱ yet a̱tsatsak nvak a̱bwuang a̱ma̱nyi Sa̱hara wu wa. A̱gba̱ndang a̱keang wu ku yet a̱vwuonswat a̱bwuang kya ma̱ng á̱nietbishyi ndyia̱ cyikwop ma̱ a̱di̱di̱t. Kikya yet a̱byin taada lang á̱gwam Dabo ka zang hwa kyiak neet di̱ sa̱ncuri 19 wu ku ba̱ng tyok nang á̱gwamkpaa̱pyia̱ tazwa a̱keang-si̱tet ka. Komiti Tyokkpaa̱pyia̱ Ka̱na̱u ji ja yet kuntyin taada hu di̱ yong huni mami a̱gi̱gak a̱gba̱ndang a̱keang Ka̱na̱u wu, a̱wot a̱tafa cet A̱gwomna̱ti Si̱tet Ka̱na̱u hu.
Ya̱fang
Ka̱na̱u A̱kakeangtung a̱yaasi̱tet Naijeriya A̱ka̱vwuo na̱ byia̱ á̱niet ma̱ ba̱t mami Si̱tet Ka̱na̱u A̱ca̱cet a̱ka̱keang Naijeriya Naijeriya
Burkina Faso
A̱bwom a̱byin: "Une Seule Nuit / Ditanyè" (A̱tyetuk A̱nyiung / A̱bwom Swuocet)